रणबीर बोले-मेरे CA ने मुझे वसीयत बनाने की सलाह दी थी, मुझे लगा था क्या मैं मरने वाला हूं?
Bollywood actor Ranbir Kapoor एक्टर रणबीर कपूर और आलिया भट्ट हाल ही में एक बेटी के पेरेंट्स बने है। यही वजह है कि दोनो अक्सर कई मौकों पर पैरंटहुड के बारे में बात करते नजर आते हैं।
एक्टर रणबीर कपूर और आलिया भट्ट हाल ही में एक बेटी के पेरेंट्स बने हैं। राहा के जन्म से पहले ही कपल अक्सर पैरेंटहुड के बारे में बात करता आया है। अब हाल ही में रणबीर कपूर का 1 साल पुराना इंटरव्यू बेहद सुर्खियों में है, जिसमें उन्होंन बताया कि उनके CA ने राहा के जन्म से पहले ही उन्हें अपनी वसीयत बनवाने की सलाह दी थी। उस वक्त रणबीर सोच में पड़ गए कि इस उम्र में भला विल बनवाने की क्या जरूरत है?
रिटायरमेंट की उम्र में आप विरासत के बारे में सोचते हैं- रणबीर 
पिछले साल मीडिया को दिए एक इंटरव्यू में रणबीर से सवाल किया गया था कि क्या वह कपूर परिवार की विरासत के बारे में सोच रहे हैं, क्योंकि वो पिता बनने वाले हैं। इस पर जवाब देते हुए रणबीर ने कहा- ‘विरासत एक ऐसी चीज है जिसे आप केवल तब महसूस करते हैं, जब आप रिटायरमेंट के बारे में सोचते हैं। इसलिए मेरे हिसाब से यह बहुत जल्दी हो जाता।’ इस दौरान रणबीर ने बताया कि उनके CA ने उन्हें वसीयत बनवाने की सलाह दी थी। तब मुझे ये लगा कि शायद ये मेरी उम्र के हिसाब से कुछ ज्यादा जल्दी हो जाएगा। मैं डर गया था कि क्या मैं मरने वाला हूं?'
मैं अपना बेस्ट वर्जन बनना चाहता हूं-रणबीर 
रणबीर ने आगे कहा था- ‘मैं इन सभी चीजों के बारे में ज्यादा नहीं सोचता हूं। इस वक्त मैं वाकई बेहद एक्साइटेड हूं कि मैं पिता बनने वाला हूं। मैं अपने बच्चे के साथ कैसे रहूंगा और वो कैसा दिखेगा और वो वक्त कैसा होगा। रणबीर मानते हैं कि वो अपने फ्यूचर के बारे में ज्यादा नहीं सोचते हैं, वो बस अपना बेस्ट वर्जन बनना चाहते हैं।
रणबीर कपूर की अपकमिंग फिल्में 
वर्कफ्रंट की बात करें तो रणबीर इन दिनों अपनी अपकमिंग फिल्म तू झूठी मैं मक्कार के प्रमोशन में बिजी हैं। 8 मार्च को उनकी फिल्म बॉक्स ऑफिस पर दस्तक देने के लिए तैयार है। वहीं रश्मिका मंदाना, अनिल कपूर और बॉबी देओल स्टारर फिल्म एनिमल 11 अगस्त को रिलीज होगी।